biamperometrisk titrering
Store norske leksikon,Realfag,Kjemi,Analytisk kjemi,Titreranalyse
Biamperometrisk titrering er en elektrokjemisk målemetode, red-oks-titrering med elektrokjemisk bestemmelse av endepunktet.
En liten spenning (cirka 100 mV) legges over to platinaelektroder og strømmen måles med galvanometer. Hvis et reversibelt redoks-par oppstår eller forsvinner i endepunktet av titreringen, resulterer det i en plutselig forandring av strømmen. Hvis for eksempel jod titreres med tiosulfat, vil det under titreringen være jod/jodid i løsningen og det går en strøm i kretsen. Ved endepunktet forsvinner jod, det reversible redoks-paret blir borte og strømmen faller momentant til null. Metoden kalles derfor ofte «dead stop end point». Les mer i Store norske leksikon titrering elektrokjemiske analysemetoder kjemisk analyse